
ΕΛΛΗΝΙΚΗ ΔΗΜΟΚΡΑΤΙΑ
ΥΠΟΥΡΓΕΙΟ ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ
ΑΡΧΗΓΕΙΟ ΛΙΜΕΝΙΚΟΥ ΣΩΜΑΤΟΣ – ΕΛΛΗΝΙΚΗΣ ΑΚΤΟΦΥΛΑΚΗΣ
)

	Κυριακή, 01 Νοεμβρίου 2026
ΔΕΛΤΙΟ ΤΥΠΟΥ

Συνέχεια ενημέρωσης αναφορικά με τον εντοπισμό και τη διάσωση 76 εκ των 121 αλλοδαπών στους Καλούς Λιμένες – Εντοπισμός 88 (47+41) αλλοδαπών στην Ιεράπετρα – Εντοπισμός και διάσωση 96 (44+52) αλλοδαπών νότια της Γαύδου – Απαγόρευση απόπλου Ε/Γ- Δ/Ρ πλοίου στη Λευκίμμη – Αλιευτικός έλεγχος στην Χαλκίδα

Συνέχεια ενημέρωσης:
Αναφορικά με τον εντοπισμό και τη διάσωση 76 εκ των 121 αλλοδαπών, στη θαλάσσια περιοχή 60 ν.μ. νοτιοανατολικά των Καλών Λιμένων τις βραδινές ώρες χθες, συνελήφθη ένας 14χρονος αλλοδαπός (υπήκοος Νοτίου Σουδάν), εξ’ αυτών, για παράβαση του Ν. 3386/2005 «Παράνομη είσοδος στη χώρα», του Ν. 5038/2023 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους επιβαίνοντες της λέμβου ως ο διακινητής τους. Σύμφωνα με τους ανωτέρω, εκκίνησαν τις βραδινές ώρες την 30.10.2026 από το Μουσάιντ της Λιβύης, καταβάλλοντας χρηματικά ποσά μεταξύ 3.000 έως 07.000 δολαρίων Η.Π.Α. για τη μεταφορά τους στην Ελλάδα.

*****

Τις πρωινές ώρες σήμερα, ενημερώθηκε η Λιμενική Αρχή της Ιεράπετρας για την ύπαρξη αλλοδαπών σε παραλία της περιοχής «ΤΕΡΤΣΑ». Στο σημείο μετέβησαν στελέχη Λ.Σ.-ΕΛ.ΑΚΤ., όπου εντόπισαν 47 αλλοδαπούς (45 άνδρες, 1 γυναίκα και 1 βρέφος). Προανάκριση διενεργείται από το Λιμεναρχείο Ιεράπετρας.

Επίσης, 
Τις πρωινές ώρες σήμερα, ενημερώθηκε η Λιμενική Αρχή της Ιεράπετρας για την ύπαρξη αλλοδαπών στην παραλία «ΑΜΜΟΥΔΑΡΑ» της περιοχής «ΜΥΡΤΟΣ» Ιεράπετρας. Στο σημείο μετέβησαν στελέχη Λ.Σ.-ΕΛ.ΑΚΤ., όπου εντόπισαν 41 αλλοδαπούς (40 άνδρες και 1 γυναίκα). Προανάκριση διενεργείται από το Λιμεναρχείο Ιεράπετρας.

*****

Τις πρωινές ώρες σήμερα, ενημερώθηκε η Λιμενική Αρχή της Παλαιόχωρας για την ύπαρξη λέμβου με αλλοδαπούς επιβαίνοντες, στη θαλάσσια περιοχή 07 ν.μ. νότια της Γαύδου. Οι 44 αλλοδαποί (όλοι άνδρες) περισυλλέχθηκαν από Ναυαγοσωστικό (Ν/Γ) σκάφος Λ.Σ.- ΕΛ.ΑΚΤ. και μεταφέρθηκαν με ασφάλεια στο λιμάνι «ΚΑΡΑΒΕ» της Γαύδου. Στη συνέχεια, οι διασωθέντες μεταφέρθηκαν με Περιπολικό σκάφος Λ.Σ.-ΕΛ.ΑΚΤ. (ΠΛΣ) στο λιμάνι «ΤΗΓΑΝΙ» της Παλαιόχωρας και από εκεί, με τη συνοδεία στελεχών του Κ.Λ.Χανίων, σε προσωρινό χώρο φιλοξενίας στην Αγυιά Χανίων. Προανάκριση διενεργείται από το Κεντρικό Λιμεναρχείο Χανίων.

Επίσης, 
Τις πρωινές ώρες σήμερα, ενημερώθηκε η Λιμενική Αρχή της Παλαιόχωρας για την ύπαρξη λέμβου με αλλοδαπούς επιβαίνοντες, στη θαλάσσια περιοχή 18 ν.μ. νότια της Γαύδου. Οι 52 αλλοδαποί (51 άνδρες και 1 γυναίκα) περισυλλέχθηκαν από Ναυαγοσωστικό (Ν/Γ) σκάφος Λ.Σ.- ΕΛ.ΑΚΤ. και μεταφέρθηκαν με ασφάλεια στο λιμάνι «ΚΑΡΑΒΕ» της Γαύδου. Στη συνέχεια, οι διασωθέντες μεταφέρθηκαν με Περιπολικό σκάφος Λ.Σ.-ΕΛ.ΑΚΤ. (ΠΛΣ) στο λιμάνι «ΤΗΓΑΝΙ» της Παλαιόχωρας και από εκεί, με τη συνοδεία στελεχών του Κ.Λ.Χανίων, σε προσωρινό χώρο φιλοξενίας στην Αγυιά Χανίων. Προανάκριση διενεργείται από το Κεντρικό Λιμεναρχείο Χανίων.

*****

Τις μεσημβρινές ώρες χθες, ενημερώθηκε η Λιμενική Αρχή της Λευκίμμης, από τον Πλοίαρχο του επιβατηγού - δρομολογιακού πλοίου «ΔΕΣΠΟΙΝΑ Π.» Ν. Κέρκυρας 920, ότι κατά την διαδικασία κατάπλου στο λιμάνι της Λευκίμμης, διαπιστώθηκε δυσλειτουργία στη δεξιά μηχανή του πλοίου. Το Ε/Γ-Δ/Ρ εκτελούσε προγραμματισμένο δρομολόγιο από το λιμάνι Γάιου των Παξών προς Λευκίμμη, με 3 επιβάτες και 2 μέλη πληρώματος. Από τον Λιμενικό Σταθμό Λευκίμμης απαγορεύτηκε ο απόπλους του πλοίου, μέχρι την αποκατάσταση της βλάβης και την προσκόμιση σχετικού βεβαιωτικού διατήρησης κλάσης από τον νηογνώμονα που το παρακολουθεί.

*****

Τις πρωινές ώρες σήμερα, στο πλαίσιο αστυνομικών ελέγχων, εντοπίστηκε από στελέχη της Λιμενικής Αρχής της Χαλκίδας στη θαλάσσια περιοχή «ΛΟΥΚΙΣΙΩΝ» Βόρειου Ευβοϊκού Κόλπου, ένα ερασιτεχνικό σκάφος με έναν 80χρονο ημεδαπό επιβαίνοντα, να έχει αλιεύσει περίπου δύο κιλά αλιεύματα με τη χρήση διχτυών μανωμένων συνολικού μήκους 300 μέτρων και διχτυών κρυσταλλιζέ συνολικού μήκους 100 μέτρων, μέθοδος απαγορευμένη για την ερασιτεχνική αλιεία. Από το Κεντρικό Λιμεναρχείο Χαλκίδας κατασχέθηκε η ανωτέρω ποσότητα αλιευμάτων, ενώ παράλληλα κινήθηκε η διαδικασία επιβολής των προβλεπόμενων διοικητικών κυρώσεων.
Διαθέσιμο φωτογραφικό υλικό έχει αναρτηθεί στο www.hcg.gr 

Τρίτη, 20 Οκτωβρίου 2026



ΔΕΛΤΙΟ ΤΥΠΟΥ



Συνέχεια ενημερώσεων αναφορικά με τον εντοπισμό 42 και 23 αλλοδαπών στους Καλούς Λιμένες – Εντοπισμός 48 αλλοδαπών στην Ιεράπετρα – Εντοπισμός 51 αλλοδαπών στην Ιεράπετρα – Εντοπισμός 67 αλλοδαπών στην Ιεράπετρα – Εντοπισμός και διάσωση 43 και 48 αλλοδαπών στο Ηράκλειο 

Συνέχεια ενημέρωσης:

Αναφορικά με τον εντοπισμό 42 αλλοδαπών, τις πρώτες πρωινές ώρες χθες, πλησίον του αλιευτικού καταφυγίου της «ΛΟΥΤΡΑΣ» Δήμου Γόρτυνας, συνελήφθη ένας 20χρονος αλλοδαπός (υπήκοος Νοτίου Σουδάν), εξ’ αυτών, για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/2023 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους ως ο διακινητής τους. Σύμφωνα με τους αλλοδαπούς εκκίνησαν τα ξημερώματα της 17.10.2026 από το Τομπρούκ της Λιβύης, καταβάλλοντας χρηματικά ποσά μεταξύ των 12.000 και 14.000 δηναρίων Λιβύης για τη μεταφορά τους στην Ελλάδα. 



*****



Συνέχεια ενημέρωσης:

Αναφορικά με τον εντοπισμό 23 αλλοδαπών, τις πρωινές ώρες χθες, στην παραλία «ΚΡΙΓΟΙ» πλησίον του οικισμού «ΠΛΑΤΙΑ ΠΕΡΑΜΑΤΑ» του Δήμου Φαιστού, συνελήφθη ένας 16χρονος αλλοδαπός (υπήκοος Νοτίου Σουδάν), εξ’ αυτών, για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/2023 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους ως ο διακινητής τους. Σύμφωνα με τους αλλοδαπούς εκκίνησαν τα ξημερώματα της 17.10.2026 από το Τομπρούκ της Λιβύης, καταβάλλοντας το χρηματικό ποσό των 14.000 δηναρίων Λιβύης για τη μεταφορά τους στην Ελλάδα. 



*****


	Τις μεσημβρινές ώρες χθες, ενημερώθηκε η Λιμενική Αρχή της Ιεράπετρας για την ύπαρξη αλλοδαπών στη νήσο Χρυσή. Στο σημείο μετέβησαν στελέχη Λ.Σ- ΕΛ.ΑΚΤ., όπου εντόπισαν 48 αλλοδαπούς (47 άντρες και 1 γυναίκα). Προανάκριση διενεργείται από το Λιμεναρχείο Ιεράπετρας.



*****

Τις μεσημβρινές ώρες χθες, ενημερώθηκε η Λιμενική Αρχή της Ιεράπετρας για την ύπαρξη αλλοδαπών στη νήσο Χρυσή. Στο σημείο μετέβησαν στελέχη Λ.Σ- ΕΛ.ΑΚΤ., όπου εντόπισαν 51 αλλοδαπούς (50 άντρες και 1 γυναίκα). Προανάκριση διενεργείται από το Λιμεναρχείο Ιεράπετρας.



*****



Τις μεσημβρινές ώρες χθες, ενημερώθηκε η Λιμενική Αρχή της Ιεράπετρας για την ύπαρξη αλλοδαπών στην παραλία «ΑΓΙΑ ΦΩΤΙΑ» Φέρμων Ιεράπετρας. Στο σημείο μετέβησαν στελέχη Λ.Σ- ΕΛ.ΑΚΤ., όπου εντόπισαν 67 αλλοδαπούς (άντρες). Προανάκριση διενεργείται από το Λιμεναρχείο Ιεράπετρας.



*****



Τις πρωινές ώρες χθες, ενημερώθηκε ο Λιμενικός Σταθμός Καλών Λιμένων, για την παροχή συνδρομής σε λέμβο με αλλοδαπούς επιβαίνοντες σε δυσχερή θέση, στη θαλάσσια περιοχή του ακρωτηρίου «ΤΡΑΧΗΛΙ» πλησίον του όρμου Μάρτσαλος του δήμου Φαιστού. Άμεσα στην περιοχή μετέβησαν ένα Ναυαγοσωστικό σκάφος Λ.Σ.-ΕΛ.ΑΚΤ. (Ν/Γ) και το αλιευτικό σκάφος (Α/Κ) «ΝΙΚΟΣ-ΓΙΩΡΓΟΣ» Ν.Η. 402, όπου εντόπισαν 43 αλλοδαπούς (40 άντρες, 1 γυναίκα και 2 ανηλίκους) οι οποίοι περισυλλέχθηκαν και επιβιβάστηκαν στο Ν/Γ, με τη συνδρομή του Α/Κ και μεταφέρθηκαν με ασφάλεια στο λιμάνι των Καλών Λιμένων. Παράλληλα, εντοπίστηκε από το Ν/Γ έτερη λέμβος με 48 αλλοδαπούς επιβαίνοντες στη θαλάσσια περιοχή ανατολικά της νησίδας Αγίου Παύλου, η οποία, με τη συνοδεία του Ν/Γ κατέπλευσε στους Καλούς Λιμένες. Μία εκ των 43 προαναφερθέντων αλλοδαπών, διακομίστηκε στο Γενικό Νοσοκομείο Ηρακλείου «ΒΕΝΙΖΕΛΕΙΟ» λόγω πιθανής έναρξης τοκετού, ενώ όλοι οι υπόλοιποι διασωθέντες μεταφέρθηκαν με λεωφορείο στο λιμάνι του Ηρακλείου, συνοδεία στελεχών του Κλιμακίου Ειδικών Αποστολών του Κεντρικού Λιμεναρχείου Ηρακλείου και του Αστυνομικού Τμήματος Φαιστού. Προανάκριση διενεργείται από το Κεντρικό Λιμεναρχείο Ηρακλείου.

